
	Articolul 1
Prezentul regulament se aplică transportului rutier de mărfuri între statele membre, efectuat pe spezele unei părți terțe, chiar dacă, în momentul operațiunilor de transport, o parte din drum se efectuează:
- în tranzit printr-o țară terță sau
- cu un vehicul încărcat pe un alt mijloc de transport, fără o reîncărcare intermediară a mărfurilor.
	
	Compatibil
	Prevederi în vigoare ale Codului transporturilor rutiere nr.150/2014:
Art. 1 alin. (1) Prezentul cod stabileşte cadrul legal pentru organizarea şi efectuarea transporturilor rutiere de mărfuri şi persoane, precum şi a activităţilor conexe transportului rutier pe teritoriul Republicii Moldova, în condiţii de siguranţă şi calitate, cu respectarea principiilor liberei concurențe şi a măsurilor de protecţie a mediului, a drepturilor şi intereselor legitime ale persoanelor fizice şi juridice.
Art. 2 Dacă nu este prevăzut expres altfel, prezentul cod se aplică tuturor întreprinderilor înregistrate pe teritoriul Republicii Moldova care exercită ocupaţia de operator de transport rutier, care efectuează activităţi de transport rutier în cont propriu şi/sau desfășoară activităţi conexe transportului rutier, precum şi operatorilor de transport rutier străini în conformitate cu acordurile bilaterale, convențiile şi acordurile internaţionale la care Republica Moldova este parte.

	Articolul 2
De la 1 ianuarie 1990, prețurile pentru operațiunile de transport prevăzute în articolul 1 se stabilesc prin acordul liber dintre părțile contractului de transport.
	
	Compatibil
	Prevederi ale Codului transporturilor rutiere nr.150/2014:
Art.145. – (1) Tarifele pentru serviciile de transport rutier de mărfuri, pentru serviciile regulate de transport rutier de persoane în trafic internaţional, pentru serviciile speciale şi ocazionale de transport rutier de persoane, precum şi tarifele pentru serviciile prestate de întreprinderile ce desfășoară activităţi conexe transportului rutier, cu excepţia activităţii de autogară, se stabilesc liber, în baza cererii şi a ofertei.

	Articolul 3
(1)   În vederea introducerii unui sistem definitiv de supraveghere a piețelor de transport, întreprinderile de transport, expeditorii, comisionarii de fraht și alți agenți de transport trebuie să comunice autorităților competente din statele lor membre, la solicitarea acestora, orice informații privind prețurile percepute în transportul rutier internațional de mărfuri.
(2)   Informațiile obținute la punerea în aplicare a prezentului regulament sunt afectate de obligativitatea secretului profesional.
(3)   Statele membre trimit Comisiei, la solicitarea acesteia, orice informație de care dispun.
	Codul transporturilor rutiere nr.150/2014: art. 49 se completează cu lit. v) cu următorul cuprins: Operatorii de transport rutier/întreprinderile care efectuează operaţiuni de transport rutier au următoarele obligații:
...
v) să comunice la cererea organului central de specialitate, la solicitare, orice informații privind prețurile percepute în transportul rutier internațional de mărfuri. Informațiile transmise la solicitare cad sub incidența obligației de confidențialitate.
	Compatibil
	

	Articolul 4
(1)   Statele membre adoptă, în timp util, actele cu putere de lege și actele administrative necesare aplicării prezentului regulament și informează imediat Comisia cu privire la aceasta.
(2)   Statele membre se asistă reciproc și asistă Comisia în aplicarea prezentului regulament.

